open-index/open-wikipedia-markdown huggingface dataset:
Πρωτάθλημα καλαθοσφαίρισης Α΄ εθνικής κατηγορίας ανδρών 1977-1978

Το πρωτάθλημα μπάσκετ της περιόδου 1977–78 ήταν η 15η διοργάνωση από την καθιέρωση της Α' Εθνικής. Διεξήχθη με τη συμμετοχή δώδεκα ομάδων, οκτώ από την Αττική, τρεις από τη Θεσσαλονίκη και τον Απόλλωνα Πάτρας. 

## Το πρωτάθλημα
Η μάχη για τον τίτλο ήταν και πάλι αποκλειστική υπόθεση των δύο μεγάλων, Παναθηναϊκού και Ολυμπιακού. Σε αντίθεση με την προηγούμενη περίοδο, ο Ολυμπιακός ήταν αυτή τη φορά ο θριαμβευτής, επικρατώντας στα δύο κρίσιμα ντέρμπι. Στον πρώτο γύρο επικράτησε εύκολα στο Παπαστράτειο με 94–79. Στο δεύτερο γύρο στον αγώνα που διεξήχθη στο κλειστό της Λεωφόρου, επικράτησε στην παράταση με 81–77 (72-72) και σφράγισε την κατάκτηση του τίτλου. Ήταν ο δεύτερος τίτλος σε επίπεδο εθνικής κατηγορίας για τον Ολυμπιακό, που γνώρισε την μοναδική ήττα του στην τελευταία αγωνιστική από την ΑΕΚ με 82–79.

Τον υποβιβασμό γνώρισαν οι ΧΑΝΘ και Απόλλων Πάτρας. Αυτή μάλιστα ήταν η τελευταία συμμετοχή της ιστορικής ομάδας της ΧΑΝΘ σε πρωτάθλημα πρώτης Εθνικής κατηγορίας. 

Πρώτος σκόρερ του πρωταθλήματος αναδείχθηκε ο Παύλος Σταμέλος του Σπόρτιγκ, δεύτερος ο Βασίλης Γκούμας και τρίτος ο Παναγιώτης Γιαννάκης.

## Γήπεδα
* Αλεξάνδρειο Μέλαθρο: Άρης, ΠΑΟΚ, ΧΑΝΘ (6, και άλλοι τέσσερις στο ανοικτό γήπεδό της)
* Κλειστό Λεωφόρου Αλεξάνδρας: Παναθηναϊκός (8), Πανελλήνιος (7)
* Κλειστό Μίλωνα: Πανιώνιος (9, και δύο αγώνες στο κλειστό της Γλυφάδας)
* Κλειστό Πειραιώς "Παπαστράτειο": Ολυμπιακός
* Κλειστό Νίκαιας "Πλάτων": Ιωνικός
* Κλειστό Σπόρτιγκ: Σπόρτιγκ, ΑΕΚ
* Γήπεδο Απόλλωνα Πάτρας: Απόλλωνας
* Κλειστό Αμαρουσίου "Σπύρος Λούης": Μαρούσι

* Σημειώσεις:
**Λόγω εργασιών στο γήπεδό του, ο Παναθηναϊκός αγωνίστηκε στο κλειστό του Σπόρτιγκ κατά τον πρώτο γύρο, και επέστρεψε μαζί με τον Πανελλήνιο στο κλειστό της Λεωφόρου όταν έγινε ξανά διαθέσιμο.
**Η ΧΑΝΘ ξεκίνησε τη σεζόν αγωνιζόμενη στο ανοικτό γήπεδό της. Η ομοσπονδία όρισε τον αγώνα της με τον Πανιώνιο κατά την πέμπτη αγωνιστική στο Αλεξάνδρειο, και η ομάδα της ΧΑΝΘ σε ένδειξη διαμαρτυρίας για την αλλαγή έδρας δεν παρατάχθηκε στο κλειστό, με αποτέλεσμα να μηδενισθεί.
**Ο Απόλλωνας έλαβε τιμωρία έδρας δέκα αγωνιστικών που αργότερα μειώθηκαν σε έξι, λόγω των επεισοδίων που ξέσπασαν στον αγώνα με τον ΠΑΟΚ. Οι πέντε εντός έδρας αγώνες του που υπολείπονταν, ορίστηκαν σε διαφορετικά γήπεδα.

## Βαθμολογία

20px|Α1 **Βαθμολογία** 20px|Α1





* Δικαίωμα συμμετοχής στο Κύπελλο Κυπελλούχων 1978-79 απέκτησε η ΑΕΚ ως φιναλίστ του Κυπέλλου (λόγω του νταμπλ που έκανε ο Ολυμπιακός), όμως δεν αγωνίστηκε.
* Ο Απόλλων Πατρών και η ΧΑΝΘ είχαν από μία ήττα με μηδενισμό.
* Ο Απόλλων Πατρών και ο Ιωνικός είχαν από μία ποινή αφαίρεσης 2 βαθμών, λόγω επεισοδίων που προκλήθηκαν απο φιλάθλους σε αγώνες τους.

## Παραπομπές


## Πηγές
*Ψηφιακό αρχείο της ΕΟΚ
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 212
*εφημερίδα Αθλητική Ηχώ
*Ψηφιακό αρχείο εφημερίδας Μακεδονία. Εθνική Βιβλιοθήκη της Ελλάδας.



Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1977 1978
Πρωταθλημα Ελλαδος Α Ανδρων 1977 1978
Κρασιμίρ Τσομακόφ

Ο **Κρασιμίρ Τσομακόφ** (βουλγ. Красимир Чомаков - Krassimir Chomakov) (γεν. 1977) είναι διεθνής ποδοσφαιριστής από τη Βουλγαρία, ο οποίος έχει αγωνιστεί στην ΤΣΣΚΑ Σόφιας, στην Ελλάδα στην Α΄ Εθνική με τoν Πανιώνιο και σε πολλές ομάδες μικρών κατηγοριών στην Ιταλία, όπου παίζει μέχρι σημέρα. Έχει ύψος 1,82 μ. και αγωνίζεται στην άμυνα και στη μεσαία γραμμή.

## Βιογραφικό
Ο Κρασιμίρ Τσομακόφ γεννήθηκε στις 8 Ιουνίου 1977 στη Φιλιππούπολη (Πλόβντιφ). Ως έφηβος ξεκίνησε το ποδόσφαιρο στην τοπική ομάδα Μαρίτσα Πλόβντιφ, με την οποία έκανε το ντεμπούτο του στην Α΄ κατηγορία τη σεζόν 1996-97. Το 1997 εντάχθηκε στο δυναμικό της ΤΣΣΚΑ Σόφιας, με την οποία αγωνίστηκε για τρεις σεζόν, κατέκτησε το Κύπελλο Βουλγαρίας το 1999 και έφτασε στους 16 του Κυπέλλου ΟΥΕΦΑ την επόμενη σεζόν. Την ίδια εποχή κλήθηκε στην εθνική ομάδα της Βουλγαρίας, στην οποία έπαιξε συνολικά 10 φορές έως το 2001 σημειώνοντας 5 γκολ.

Από το 2000 έως το 2002 αγωνίστηκε στην Ιταλία, στη Ραβένα (Β΄ κατηγορία) και, χωρίς επιτυχία, στη Λέτσε (Α΄). Τον Ιανουάριο του 2002 εντάχθηκε στον Πανιώνιο, όπου έπαιξε έως το τέλος της σεζόν, βοηθώντας τον σύλλογο να κατακτήσει την έκτη θέση, χάνοντας την 5η θέση και την έξοδο στο Κύπελλο ΟΥΕΦΑ στις καθυστρήσεις του τελευταίου ματς της σεζόν, όταν ισοφαρίστηκε από τον Ηρακλή Θεσσαλονίκης (1-1).

Από το 2002 μέχρι σήμερα αγωνίζεται σε ιταλικές ομάδες Γ΄ και Δ΄ κατηγορίας, με μακροβιότερη παρουσία στην Μπόκα Σαν Λάζαρο, στην οποία έπαιξε πέντε χρόνια (2002-2007) και το 2006 τη βοήθησε να ανεβεί από τη Δ΄ στη Γ΄ κατηγορία (C2).

## Καριέρα

## Παραπομπές


Κατηγορία:Βούλγαροι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΟΣ Λέτσε
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Σπαρτάκ Πλόβντιφ
Κατηγορία:Ποδοσφαιριστές Μαρίτσα Πλόβντιφ
Κατηγορία:Ποδοσφαιριστές Κάλτσιο Λέκκο 1912
Κατηγορία:Ποδοσφαιριστές ΟΣ Κρεμονέζε
Κατηγορία:Ποδοσφαιριστές ΣΚ Ραβέννα Σπορτ 2019
Κατηγορία:Ποδοσφαιριστές Πάρβα Λίγκα (Βουλγαρία)
Παγκόσμιο πρωτάθλημα χόκεϊ επί πάγου κάτω των 18

right|200px|thumb|Ένα χρυσό μετάλλιο που απονεμήθηκε κατά τη διοργάνωση του 2004.

Το **Παγκόσμιο πρωτάθλημα χόκεϊ επί πάγου κάτω των 18 ** (IIHF World U18 Championship) είναι ετήσια διοργάνωση του χόκεϊ επί πάγου. Διεξάγεται υπό τη αιγίδα της Διεθνούς Ομοσπονδίας Χόκεϊ επί Πάγου και σε αυτό μπορούν να λάβουν μέρος εθνικές ομάδες από όλο τον κόσμο, με αθλητές ηλικίας κάτω των 18 ετών. Το σύστημα διεξαγωγής του είναι παρόμοιο με το Παγκόσμιο Πρωτάθλημα και με το Παγκόσμιο πρωτάθλημα εφήβων. Ωστόσο, στη διοργάνωση δεν μετέχουν οι κορυφαίοι αθλητές από τις ομάδες της Βόρειας Αμερικής καθώς τον Απρίλιο παίζουν στα πλέι οφ των εφήβων ή σε πανεπιστημιακά πρωταθλήματα. 

## Αποτελέσματα

### Πίνακας μεταλλίων

## Παραπομπές


## Εξωτερικοί σύνδεσμοι
* Αρχείο αποτελεσμάτων - Πλήρη αποτελέσματα σε άνδρες, γυναίκες και νέους/νέες από το 1999 με τους κατόχους των μεταλλίων σε όλες τις διοργανώσεις.
* Hockey Almanac

Κατηγορία:Χόκεϊ επί πάγου
Σάντο Ντομίνγκο

Το **Σάντο Ντομίνγκο ** () ή **Σάντο Ντομίνγκο δε Γκουσμάν** ή **Άγιος Δομίνικος**, είναι η πρωτεύουσα και η μεγαλύτερη πόλη της Δομινικανής Δημοκρατίας. Ο πληθυσμός της σύμφωνα με υπολογισμούς είναι 2.552.398 κάτοικοι (2010). Έχει έκταση 104,44 τετρ.χλμ. και είναι κτισμένη σε υψόμετρο 14 μ.

Η θέση της πόλης είναι στην Καραϊβική Θάλασσα στo στόμιο του ποταμού Οσάμα. Ιδρύθηκε από τον Βαρθολομαίο Κολόμβο το 1496 και ήταν η πρώτη έδρα της αποικιακής αυτοκρατορικής Ισπανίας στον Νέο Κόσμο. Όλοι οι ιθαγενείς δολοφονήθηκαν σε λίγες δεκαετίες. Είναι, επίσης, ο παλαιότερος ευρωπαϊκός οικισμός στην Αμερική που κατοικείται συνεχώς. Ο Άγιος Δομίνικος αναφέρεται και ως «πύλη στην Καραϊβική». Κατά την περίοδο της διακυβέρνησης από τον δικτάτορα Ραφαέλ Τρουχίγιο, η πόλη είχε την ονομασία Ciudad Trujillo (από το 1930 έως το 1961).

## Μεταφορές
μικρογραφία|Μετρό στο Σάντο Ντομίνγκο της Δομικανικής Δημοκρατίας.

### Αεροδρόμια
Η πόλη εξυπηρετείται από δύο διεθνή αεροδρόμια, με το κύριο να είναι το διεθνές αεροδρόμιο Λας Αμέρικας. Το εν λόγω αεροδρόμιο διαθέτει δύο διαδρόμους προσγειώσεως και απογειώσεως, με τον πιο πρόσφατο να έχει ολοκληρωθεί το 2006. Σύμφωνα με στοιχεία του 2005, περισσότεροι από 2,5 εκατ. επιβάτες χρησιμοποιούν το αεροδρόμιο ετησίως. Το Λας Αμέρικας βρίσκεται στην Πούντα Καουσέδο. 

Το δεύτερο σημαντικότερο αεροδρόμιο είναι το διεθνές αεροδρόμιο Λα Ισαμπέλα, το οποίο βρίσκεται στον βορειότερο τομέα της πόλης. Από εκεί γίνονται πτήσεις κυρίως προς τα βόρεια της χώρας.

## Εκπαίδευση
Η πόλη διαθέτει 18 πανεπιστήμια, τα περισσότερα πανεπιστήμια σε όλη τη χώρα. Το παλαιότερο από αυτά είναι το Αυτόνομο Πανεπιστήμιο του Σάντο Ντομίνγκο (Universidad Autónoma de Santo Domingo, UASD), το οποίο ιδρύθηκε το 1538. Είναι, επίσης, και το αρχαιότερο πανεπιστήμιο στην Αμερική.

## Δείτε επίσης
* Εθνική Βιβλιοθήκη Πέδρο Χενρίκες Ουρένια

## Παραπομπές


## Βιβλιογραφία
* Meinig, D.W. (1986). *The Shaping of America: a Geographic Perspective on 500 Years of History. Volume I - Atlantic America, 1492-1800.* New Haven: Yale University Press. ISBN 0-300-03882-8.
* Santo Domingo; Fragmentos De Patria by Banreservas ISBN 99934-898-9-5.

Κατηγορία:Πόλεις της Δομινικανής Δημοκρατίας
Κελντ Μπόρντινγκαρντ

Ο **Κελντ Μπόρντινγκαρντ** (Keld Bordinggard Larsen) (γεν. 1962) είναι παλαίμαχος διεθνής ποδοσφαιριστής από τη Δανία και νυν προπονητής της Εθνικής Ελπίδων της Δανίας. Ως παίκτης αγωνίστηκε στις δανικές ομάδες: Όντενσε, Βάιλε, Σίλκεμποργκ. Επίσης, έπαιξε στις ΗΠΑ σε ομάδα ποδοσφαίρου σάλας και για μία σεζόν στην Ελλάδα στην Α΄ Εθνική με τoν Πανιώνιο.. Αγωνιζόταν στη μεσαία γραμμή.

## Βιογραφικό
### Ποδοσφαιριστής
Ο Κελντ Μπόρντινγκαρντ γεννήθηκε στις 23 Νοεμβρίου 1962 στο Χόλστεμπρο (Holstebro) στη βόρεια Δανία. Ξεκίνησε την ποδοσφαιρική καριέρα του το 1981 στην Όντενσε. Το 1982 κλήθηκε στην Εθνική Ελπίδων, ενώ το 1983 ανακηρύχθηκε "Ταλέντο της χρονιάς" και τον Αύγουστο του ίδιου έτους έκανε το ντεμπούτο του στην Εθνική Δανίας. Το ίδιο έτος κατέκτησε το νταμπλ με την Όντενσε και αποφάσισε να δοκιμάσει την τύχη του στις ΗΠΑ στην ομάδα ποδοσφαίρου σάλας Γουιτσιτά Γουίνγκς (Wichita Wings) του Κάνσας. Το επόμενο έτος επέστρεψε και συνέχισε στην Όντενσε ως το 1987. Το 1988 πήγε στην Ελλάδα, στον Πανιώνιο, του οποίου προπονητής ήταν ο Σουηδός Μπο Γιόχανσον. Η ομάδα έφτασε στον τελικό του Κυπέλλου 1989, αλλά ο ίδιος δεν αγωνίστηκε στον τελικό.

Στη συνέχεια αγωνίστηκε στη Δανία, διαδοχικά με τις: Βάιλε, Όντενσε και Σίλκεμποργκ, με την οποία κατέκτησε το πρωτάθλημα το 1995. Έκλεισε την καριέρα του στη Βάιλε το 1999-2000 ως παίκτης και βοηθός προπονητή.

Στην Εθνική ομάδα αγωνίστηκε τέσσερις φορές.

### Προπονητής
Ξεκίνησε την προπονητική του καριέρα στη Βάιλε ως βοηθός. Συνέχισε στην Εθνική ομάδα της Δανίας ως βοηθός του Μόρτεν Όλσεν και από το 2006 ανέλαβε προπονητής στις Εθνικές Ελπίδων και Νέων της χώρας του.

## Καριέρα
### Ως ποδοσφαιριστής

### Ως προπονητής
* 2001-2002: Βάιλε
* 2002-2006: Εθνική Δανίας (βοηθός)
* 2006-σήμερα: Εθνική Δανίας ελπίδων

## Τίτλοι-Διακρίσεις
* Ταλέντο της χρονιάς: 1983
* Πρωταθλήματα Δανίας (2): 1983 (με Όντενσε), 1995 (με Σίλκεμποργκ)
* Κύπελλο Δανίας (1): 1983 (με Όντενσε, νταμπλ)

## Παραπομπές


Κατηγορία:Δανοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικής Δανίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Σίλκεμποργκ ΙΦ
Κατηγορία:Ποδοσφαιριστές Εθνικής Δανίας Κ21
Κατηγορία:Ποδοσφαιριστές Βάιλε Μπόλντκλουμπ
Κατηγορία:Προπονητές ποδοσφαίρου Βάιλε Μπόλντκλουμπ
Κατηγορία:Ποδοσφαιριστές Όντενσε Μπόλντκλουμπ
Κατηγορία:Προπονητές ποδοσφαίρου Εθνικής Δανίας
Κατηγορία:Προπονητές ποδοσφαίρου Εθνικής Δανίας ανδρών U21
Κατηγορία:Δανοί προπονητές ποδοσφαίρου
Κατηγορία:Ξένοι ποδοσφαιριστές στην Ελλάδα
Εντίν Τσότσαλιτς

Ο **Εντίν Τσότσαλιτς** (βοσν.: *Edin Cocalić*) (γεν. 1987) είναι διεθνής ποδοσφαιριστής από τη Βοσνία-Ερζεγοβίνη. Αγωνίστηκε πέντε χρόνια στη Ζελιέζνιτσαρ Σαράγεβο και από τον Ιανουάριο του 2010 ως το 2012 αγωνίστηκε στην Ελλάδα, στη Σούπερ Λίγκα, με τoν Πανιώνιο. Έχει ύψος 1,90, παίζει και με τα δύο πόδια, έχει καλή τεχνική και είναι καλός στο ψηλό παιχνίδι. Αγωνίζεται ως κεντρικός αμυντικός αλλά και στη μεσαία γραμμή. Από τον Ιανουάριο του 2012 παίζει στη Μακάμπι Χάιφα στο Ισραήλ.

## Βιογραφικό

Ο Εντίν Τσότσαλιτς γεννήθηκε στις 5 Δεκεμβρίου 1987 στο Βίσεγκραντ, Βοσνία-Ερζεγοβίνη. Ξεκίνησε την καριέρα του στη Ζελέζνιτσαρ του Σεράγεβο, στην οποία έπαιξε επί 11 χρόνια σε όλες τις ηλικιακές κατηγορίες. Από το 2006 εντάχθηκε στην πρώτη ομάδα, στην οποία αγωνίστηκε έως τον Δεκέμβριο του 2009 σε 110 ματς συνολικά. Έγινε ο νεώτερος αρχηγός στην ιστορία της ομάδας.

Τον Ιανουάριο του 2010 υπέγραψε συμβόλαιο 3,5 ετών στον Πανιώνιο. Έκανε ντεμπούτο με την ομάδα στις 11 Φεβρουαρίου στο Κύπελλο Ελλάδος, όταν μπήκε ως αλλαγή στο 89΄ στον περιπετειώδη αγώνα της προημιτελικής φάσης εναντίον της Καβάλας, ο οποίος ξεκίνησε στις 10 Φεβρουαρίου, διακόπηκε λόγω κακοκαιρίας στο 70΄ και συνεχίστηκε την επόμενη μέρα, για να λήξει 0-0. Ντεμπούτο στην Α΄ Εθνική έκανε στις 21 Φεβρουαρίου, στον εκτός έδρας αγώνα κατά του ΠΑΣ Γιάννινα και ήταν καλότυχο, αφού σκόραρε με κεφαλιά ψαράκι στην πρώτη επαφή του με την μπάλα στο πρώτο λεπτό και συνέβαλλε στην πρώτη νίκη (με 3-2) της ομάδας έπειτα από εννιά αγωνιστικές.

Το 2003 κλήθηκε για πρώτη φορά στην εθνική παίδων (κάτω των 17) της χώρας του, της οποίας υπήρξε αρχηγός. Έχει αγωνιστεί επίσης στις εθνικές νέων (κ. 19) και ελπίδων (κ. 21) και μια φορά με την εθνική ανδρών.

## Καριέρα

## Εξωτερικοί σύνδεσμοι
* Στατιστικά σεζόν 2009-10
* Στατιστικά σεζόν 2010-11 .

Κατηγορία:Βόσνιοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικής Βοσνίας και Ερζεγοβίνης
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ζελιέζνιτσαρ Σαράγεβο
Κατηγορία:Ποδοσφαιριστές Μακάμπι Χάιφα
Κατηγορία:Ποδοσφαιριστές Εθνικής Βοσνίας και Ερζεγοβίνης Κ17
Κατηγορία:Ποδοσφαιριστές Εθνικής Βοσνίας και Ερζεγοβίνης Κ19
Κατηγορία:Ποδοσφαιριστές Εθνικής Βοσνίας και Ερζεγοβίνης Κ21
Κατηγορία:Ποδοσφαιριστές ΚΦ Μέχελεν
Κατηγορία:Ξένοι ποδοσφαιριστές στην Ελλάδα
Αλέν Ραγκουέλ

Ο **Αλέν Ραγκουέλ** (Alain Raguel) (γεν. 1976) είναι ποδοσφαιριστής από τη Γαλλία. Αγωνίστηκε στη Λιλ και στη Βαλένς και από το 2000 αγωνίζεται στην Ελλάδα. Έχει παίξει στην Α΄ Εθνική με τoν Πανιώνιο, τον Παναθηναϊκό, τον Ατρόμητο και τον Ηρακλή και την περίοδο 2008-09 έπαιξε στη Β΄ Εθνική με τον Ολυμπιακό Βόλου. Έχει ύψος 1,75 και αγωνίζεται στη μεσαία γραμμή. Αυτή τη στιγμή παραμένει «ελεύθερος» (χωρίς επαγγελματικό συμβόλαιο).

## Βιογραφικό

Ο Αλέν Ραγκουέλ γεννήθηκε στις 6 Σεπτεμβρίου 1976 στη Λιλ. Ξεκίνησε το ποδόσφαιρο στην τοπική ομάδα Ολιμπίκ Λιλ, στην οποία έπαιξε τη σεζόν 1998-99. Συνέχισε στη Βαλένς για τη σεζόν 1999-2000 και στη συνέχεια ήρθε στην Ελλάδα, στον Πανιώνιο, στον οποίο έπαιξε τέσσερις σεζόν με επιτυχία. Συνέβαλε στην έξοδο του συλλόγου στο Κύπελλο ΟΥΕΦΑ δύο φορές το 2003 και το 2004 και στην πρόκριση και συμμετοχή του στους ομίλους της διοργάνωσης.

Στη συνέχεια πήρε μεταγραφή στον Παναθηναϊκό, αλλά δεν μπόρεσε να βρει θέση στην πρώτη ομάδα και το 2005-06 πήγε στον Ατρόμητο Περιστερίου. Συνέχισε στον Ηρακλή και το 2008-09 αγωνίστηκε στον Ολυμπιακό Βόλου.

Κατηγορία:Γάλλοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ολυμπιακού Βόλου
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΑΣΟΑ Βαλάνς
Κατηγορία:Ποδοσφαιριστές Λιλ ΟΣΚ
Παγκόσμιο πρωτάθλημα χόκεϊ επί πάγου γυναικών κάτω των 18

Το **Παγκόσμιο πρωτάθλημα χόκεϊ επί πάγου γυναικών κάτω των 18 ετών** ( IIHF World Women's U18 Championships) είναι το αντίστοιχο πρωτάθλημα του παγκοσμίου πρωταθλήματος γυναικών της IIHF. Στη διοργάνωση μετέχουν κοπέλες ηλικίας κάτω των 18 ετών.

Η πρώτη διοργάνωση διεξήχθη στο Κάλγκαρι του Καναδά, τον Ιανουάριο του 2008.

## Κατάλογος πρωταθλημάτων

### Πίνακας μεταλλίων

## Επιλεγμένοι αθλητές
*Έλλη Δημάτος (2007-), που κατάγεται από την Κεφαλονιά, κέρδισε με την ομάδα ΗΠΑ το Παγκόσμιο πρωτάθλημα χόκεϊ επί πάγου γυναικών κάτω των 18 το 2024.

## Παραπομπές


## Εξωτερικοί σύνδεσμοι
* Hockey Canada: Η διοργάνωση του 2008
* IIHF: Τα μετάλλια σε όλες τις διοργανώσεις

Κατηγορία:Χόκεϊ επί πάγου
Πελαγοδρομία

Με τον όρο **Πελαγοδρομία** χαρακτηρίζεται γενικά η ναυσιπλοΐα που επιχειρείται στο πέλαγος. Ειδικότερα όμως χαρακτηρίζεται το είδος εκείνο της πλεύσης που οδηγεί στα πρόσγεια ενός τόπου προορισμού που χαράσσεται σε ευθεία πορεία, αν η ακτή είναι αθέατη, ή με πορείες από παράλλαξη σε παράλλαξη προχωρημένων σημείων ξηράς, π.χ. ακρωτηρίων, άκρων χερσονήσων κ.λπ. 
Η Πελαγοδρομία διαφέρει της ακτοπλοΐας ως προς το σημείο αναφοράς των ακτών, που δεν είναι πάντα ορατές σε σχέση με τη δεύτερη. Αν και συμβαίνει πολλές φορές, ειδικά στο Αιγαίο πέλαγος, ένα μέρος επιχειρούμενης ακτοπλοΐας να είναι πελαγοδρομία ή το αντίστροφο. Επίσης με τον ίδιο όρο χαρακτηρίζεται και η απομάκρυνση από τις ακτές κοινώς «ξάνοιγμα» σε ανοικτή θάλασσα.

Κατ΄ επέκταση του όρου αυτού, και οι φάροι που βρίσκονται στα προχωρημένα αυτά σημεία χαρακτηρίζονται «**φάροι πελαγοδρομίας**». Για παράδειγμα φάροι πελαγοδρομίας που συναντά ένα πλοίο ερχόμενο από δυτικά, (από το Ιόνιο Πέλαγος), προς τον λιμένα του Πειραιά είναι στη σειρά:
# Ο Φάρος Οινουσσών Μεσσηνίας
# Ο Φάρος Σαπιέντζας Μεσσηνίας
# Ο Φάρος του Ταινάρου (Κάβου Ματαπά)
# Ο Φάρος Μουδάρι των Κυθήρων
# Ο Φάρος του Μαλέα (Κάβο Μαληά)
# Ο Φάρος της Ζούρβας (Ύδρας) και τέλος
# Ο Φάρος της Ψυτάλλειας
Γενικά οι Φάροι πελαγοδρομίας έχουν και την μεγαλύτερη φωτιστική ένταση και εμβέλεια, έτσι ώστε όταν ο ένας, αντιπαρερχόμενος, παύσει να διακρίνεται να έχει γίνει ήδη αντιληπτός ο επόμενος. Οι Φάροι πελαγοδρομίας είναι οι κυρίαρχοι φάροι του φαρικού συστήματος (δηλαδή του φαρικού δικτύου), που έχει εγκαταστήσει κάθε ναυτική χώρα.

## Εκφράσεις
Από το ρήμα **πελαγοδρομώ** που σημαίνει ναυσιπλοώ στο πέλαγος, πλέω ανοικτά από τις ακτές, μεταφορικά σημαίνει και εκφεύγω , στο λόγο (προφορικό ή γραπτό), του κυρίου θέματος, ως συνώνυμο του *πελαγίζω*. Εξ αυτού και ο όρος πελαγοδρομία γίνεται συνώνυμο της απεραντολογίας, π.χ. «ο λόγος του ήταν όλο πελαγοδρομήσεις», ή «απέφευγε ν΄ απαντήσει πελαγοδρομώντας».

## Εξωτερικοί σύνδεσμοι
* faroi.com: Ο πέτρινος παραδοσιακός φάρος στη Σφακτηρία Μεσσηνίας 
* faroi.com: Ο πέτρινος παραδοσιακός φάρος Σαπιέντζας Μεσσηνίας 
* faroi.com: Ο πέτρινος παραδοσιακός φάρος του Ταινάρου (Κάβου Ματαπά) 
* faroi.com: Ο πέτρινος παραδοσιακός φάρος Μουδάρι των Κυθήρων 
* faroi.com: Ο πέτρινος παραδοσιακός του Μαλέα (Κάβο Μαληά) 
* faroi.com: Ο πέτρινος παραδοσιακός φάρος της Ζούρβας (Ύδρας) 
* faroi.com: Ο πέτρινος παραδοσιακός φάρος της Ψυτάλλειας

Κατηγορία:Ναυσιπλοΐα
Κατηγορία:Εκφράσεις
Αρνταχάν

Το **Αρνταχάν** (, εκ παραφθοράς από το βυζαντινό *Αρτάνη*,  , γεωργιανά: არტაანი) είναι πόλη της βορειοανατολικής Τουρκίας, που βρίσκεται κοντά στα σύνορα με τη Γεωργία, πρωτεύουσα της ομώνυμης επαρχίας. Πριν τον Ρωσοτουρκικό πόλεμο (1828-9), στο Αρνταχάν ζούσαν κυρίως Αρμένιοι. Μετά τον πόλεμο, ως μέρος της Ρωσικής Αυτοκρατορίας, γνώρισε οικονομική άνθηση. Απετέλεσε κέντρο περιοχής εγκατάστασης Ποντίων μετά τον Ρωσοτουρκικό πόλεμο του 1877-78, όταν εγκαταστάθηκαν Πόντιοι από διάφορα μέρη του Πόντου. Το 1921, με τη Συνθήκη του Καρς επικυρώθηκε η παραχώρηση του Αρνταχάν στην Τουρκία. Οι πρόσφυγες από το Αρνταχάν εγκαταστάθηκαν στα χωριά Ηλιόλουστο και Χωρύγι του Κιλκίς, Λευκώνας, Άνω Πορόια Σερρών και Σέρρες, Πανόραμα και Πολίχνη Θεσσαλονίκης.

Κατηγορία:Ασιατικές πόλεις της Τουρκίας
Κατηγορία:Κουρδικοί οικισμοί στην Τουρκία
Φαχρέλ

Το **Καρτάλπιναρ** ή **Φαχρέλ** είναι χωριό της περιφέρειας Αρνταχάν της Τουρκίας. Στο χωριό μετακινήθηκαν και εγκαταστάθηκαν μετά τον Ρωσοτουρκικό πόλεμο 1877-1878 Πόντιοι πρόσφυγες από τις περιοχές του Ερζιντσάν. Από το χωριό αυτό οι κάτοικοι μετά το 1919 εγκαταστάθηκαν στα χωριά Ηλιόλουστο Κιλκίς, Ακρίτας Κιλκίς και Λευκώνας Σερρών.

Στο χωριό σήμερα κατοικούν Κούρδοι οι οποίοι ασχολούνται με την κτηνοτροφία. Το χωριό βρίσκεται περί τα 5 χιλιόμετρα βορειανατολικά της πόλης του Αρνταχάν στην δυτική όχθη του Κουρά ποταμού ο οποίος και εκβάλλει στην Κασπία Θάλασσα διασχίζοντας και την πόλη της Τιφλίδας.

## Παραπομπές


Κατηγορία:Χωριά της Τουρκίας
Γκιουλαμπέρτ

Το **Τζαμλίτσατακ** ή **Γκιουλαμπέρτ** είναι χωριό της περιφέρειας Αρνταχάν της Τουρκίας. Στο χωριό μετακινήθηκαν και εγκαταστάθηκαν μετά τον Ρωσοτουρκικό πόλεμο 1877-1878 Πόντιοι πρόσφυγες από τις περιοχές 
Αργυρούπολης, Ματσούκας, Θέμπεδας και Κιαλιαχπούρ. Το χωριό απέχει περί τα 10 χιλιόμετρα ανατολικά από το Αρνταχάν και βρίσκεται στον δεξιά και δίπλα στο δρόμο Κάρς - Αρνταχάν. 

Την περίοδο παραμονής των προσφύγων στο χωριό κατοικούσαν 200 πολυμελείς οικογένειες με πληθυσμό πάνω από 1.200 άτομα. Στο χωριό είχαν δύο εκκλησίες του Αγίου Πνεύματος και της Μεταμόρφωσης του Χριστού 
Στην Ελλάδα εγκαταστάθηκαν μετά το 1919 στα χωριά Μεταμόρφωση Κιλκίς, Νέα Ζωή Θεσσαλονίκης, Άγιος Γεώργιος Ημαθίας, Άνω Κοπανός Ημαθίας, Φίλυρο Θεσσαλονίκης.

## Παραπομπές


Κατηγορία:Χωριά της Τουρκίας
Τοροσκώφ

Το **Τοράσεφ** ή **Τοροσκώφ** (σήμερα **Τσιμένκαγια**) είναι χωριό της περιφέρειας Αρνταχάν της Τουρκίας. Στο χωριό εγκαταστάθηκαν μετά τον Ρωσοτουρκικό πόλεμο του 1877-1878 Πόντιοι πρόσφυγες από τα χωριά Αγιος Φωκάς, Ίμερα της περιοχής Αργυρούπολης και την Μπαϊμπούρτη. Στην απογραφή του 1918 στο χωριό κατοικούσαν 800 άτομα, και το σχολείο που λειτουργούσε ήταν διθέσιο. Στην Ελλάδα εγκαταστάθηκαν κύρια στα χωριά Μελισουργείο Κιλκίς, Παλαιό Γυναικόκαστρο Κιλκίς, Κομνήνειο Ημαθίας, Τριπόταμος Ημαθίας, Πολίχνη Θεσσαλονίκης και στην πόλη της Κατερίνης.

Κατηγορία:Χωριά της Τουρκίας
Μπεμπερέκ

Το **Τζετινσού** ή **Μπεμπερέκ** (ή και **Πεπερέκ**) είναι χωριό της περιφέρειας Αρνταχάν της Τουρκίας. Στο χωριό εγκαταστάθηκαν μετά τον Ρωσοτουρκικό πόλεμο του 1877-1878 Πόντιοι πρόσφυγες από τα χωριά της περιοχής Αργυρούπολης (Γιαννίκα, Άι Γιάννης, Ίμερα, Παλάενα, Απεσλάενα, Τσολόσαινα) και την Μπαϊπούρτη. 

Στην απογραφή του 1907 στο χωριό κατοικούσαν 843 άτομα, και το σχολείο που λειτουργούσε ήταν τριθέσιο. Στην Ελλάδα εγκαταστάθηκαν κύρια στα χωριά Αντιγόνεια Κιλκίς, Παλαιό Γυναικόκαστρο Κιλκίς, και Φίλυρο Θεσσαλονίκης.

## Παραπομπές


Κατηγορία:Χωριά της Τουρκίας
Χανάκ

Το χωριό **Χανάκ** -Συντεταγμένες: 41 ° 14'10 "Ν 42 ° 50'50" E- υψόμετρο 1820 μ ,  είναι έδρα της ομώνυμης επαρχίας της περιφέρειας Αρνταχάν της Τουρκίας. Η περιοχή περιήλθε στην κατοχή των Ρώσων με την συνθήκη του Βερολίνου (13 Ιουνίου - 13 Ιουλίου 1878) η οποία ακολούθησε τον Ρωσοτουρκικό πόλεμο του 1877-1878 . Στο κάτω Χανάχ (Selam Verdi Mahalesi σήμερα ) μετανάστευσαν  Έλληνες  από την περιοχή της Αργυρούπολης το 1881 και ειδικότερα από τα χωριά που βρίσκονται δυτικά της, Χάσκιοι, Μόξιφα, Θέμπεδα, Χουρσούλ , Εβρέν της κοιλάδας της Άτρας, τα Σαρπίσκια της κοιλάδας της Τσίτης, το Σταυρίν, την Κρώμνη ,  το Χόσκιρι και Τσαμούρεα της περιοχής Παϊπούρτ .  

Στην πρώτη γενική απογραφή της Ρώσικης Αυτοκρατορίας του 1897, απογράφηκαν 55 οικογένειες (499 ψυχές).Το Νοέμβριο του 1920 οι Έλληνες εγκατέλειψαν οριστικά το Χανάχ και αφού διέμειναν για έναν μήνα στο Μπορτζόμ της Γεωργίας, έφτασαν στο Βατούμ απ' όπου στις 24 Φεβρουαρίου του 1921 απέπλευαν με τον ατμόπλοιο Αραράτ.  Στην Ελλάδα εγκαταστάθηκαν κύρια στα χωριά Ακρίτας Κιλκίς, Γεωργιανούς Βέροιας (10-051921) ,Ηλιόλουστο Κιλκίς, Λευκώνα Σερρών, 

## Παραπομπές


Κατηγορία:Χωριά της Τουρκίας
Επεξεργασία πληροφοριών

**Επεξεργασία πληροφοριών** ονομάζεται η αλλαγή (επεξεργασία) ενός συνόλου πληροφοριών, με τρόπο ανιχνεύσιμο από κάποιον παρατηρητή. Η αυτοματοποιημένη επεξεργασία πληροφοριών στηρίζεται στις έννοιες του αλγορίθμου και του υπολογισμού, επομένως συνδέεται στενά με την επιστήμη υπολογιστών.

Κατά τη δεκαετία του 1950 η εισαγωγή του μοντέλου της επεξεργασίας πληροφοριών στην ψυχολογία οδήγησε στην εμφάνιση του πεδίου της γνωστικής ψυχολογίας (συνδεόμενη με την υπολογιστική θεωρία του νου και τον λειτουργισμό στη φιλοσοφία του νου), η οποία ερευνά τα νοητικά φαινόμενα ως φυσικά υπολογιστικά φαινόμενα και αντιλαμβάνεται τον νου ως λογισμικό του εγκεφάλου.

Η επεξεργασία πληροφοριών μπορεί να είναι **σειριακή** ή **παράλληλη**. Και στις δύο περιπτώσεις μπορεί να είναι *συγκεντρωτική* ή *κατανεμημένη*. Το κλασικό μοντέλο αυτοματοποιημένης επεξεργασίας φον Νόιμαν είναι σειριακό και συγκεντρωτικό. Κατά τη δεκαετία του 1980 όμως, με αφορμή παλαιότερες έρευνες της γνωσιακής επιστήμης και της τεχνητής νοημοσύνης, απέκτησε πλέον κύρος και εφαρμογές η έννοια των παράλληλων και κατανεμημένων συστημάτων επεξεργασίας (π.χ. νευρωνικά δίκτυα). Η αντίληψη αυτή στη γνωσιακή επιστήμη και στην ψυχολογία είναι γνωστή ως *[[συνδετισμός]]* ή *κονεξιονισμός* (αγγλ. «connectionism»).

Κατηγορία:Τεχνολογία πληροφοριών
Κατηγορία:Γνωσιακή επιστήμη
Κατηγορία:Επιστήμη υπολογιστών
Ντέγιαν Μπορόβνιακ

Ο **Ντέγιαν Μπορόβνιακ** (σερβ. Дејан Боровњак - Dejan Borovnjak) (γεν. στις 4 Ιανουαρίου 1986 στο Κνιν της σημερινής Κροατίας) είναι καλαθοσφαιριστής από τη Σερβία. Από τον Ιανουάριο του 2010 αγωνίζεται στην Α1΄ με τον Πανιώνιο. Έχει ύψος 2,09, βάρος 104 κ. και παίζει σε θέση σέντερ-πάουερ φόργουορντ.

Ο Ντέγιαν Μπορόβνιακ έχει αγωνιστεί στην Παρτιζάν Βελιγραδίου, στη Βοϊβοντίνα και στη Λιέτουβος Ρίτας της Λιθουανίας.

## Ομάδες

## Tίτλοι
* Λίγκα Αδριατικής (2): 2007, 2008 (με Παρτιζάν)

## Παραπομπές


## Εξωτερικοί σύνδεσμοι
* Πανιώνιος ΚΑΕ 

Κατηγορία:Σέρβοι καλαθοσφαιριστές
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές Νιου Μπάσκετ Μπρίντιζι
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Λιέτουβος Ρίτας
Κατηγορία:Καλαθοσφαιριστές Βοϊβοντίνα
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές Γκαζιαντέπ
Κατηγορία:Καλαθοσφαιριστές πολωνικών συλλόγων
Μπαγτάτ

Το **Οβάπιναρ** ή **Μπαγτάτ** είναι χωριό της περιφέρειας Αρνταχάν της Τουρκίας. Στο χωριό εγκαταστάθηκαν μετά τον Ρωσοτουρκικό πόλεμο του 1877-1878 Πόντιοι πρόσφυγες από τα χωριά της περιοχής Αργυρούπολης και Τραπεζούντας. 

Στην απογραφή του 1907 στο χωριό κατοικούσαν 557 άτομα και στην απογραφή του 1918, 800 άτομα. Στην Ελλάδα εγκαταστάθηκαν κυρίως στα χωριά Παλατιανό Κιλκίς, Φανός Φλώρινας και στο Σιδηρόνερο Δράμας.

## Παραπομπές


Κατηγορία:Χωριά της Τουρκίας
Χάσκιοϊ Αρνταχάν

Στο χωριό **Χάσκιοϊ** (Τουρκικά: Hasköy) εγκαταστάθηκαν μετά τον Ρωσοτουρκικό πόλεμο του 1877-1878 Πόντιοι πρόσφυγες από τα χωριά της περιοχής Ερζιγκιάν και τα Τσιαμούρα Μπαϊμπούρτης. 

Στην απογραφή του 1907 στο χωριό κατοικούσαν 442 άτομα και το σχολείο που λειτουργούσε ήταν διθέσιο. Η εκκλησία ήταν του Αγίου Γεωργίου. Στην Ελλάδα εγκαταστάθηκαν κύρια στα χωριά Άνω Απόστολοι Κιλκίς, Πικρολίμνη Κιλκίς, Μαυρονερι Κιλκις, Κρηστώνη Κιλκίς, Ραχιά Ημαθίας και Τριπόταμος Ημαθίας.

## Παραπομπές


Κατηγορία:Χωριά της Τουρκίας
Ζίζι Ρόμπερτς

Ο **Ζίζι Ρόμπερτς** (Kolubah "Zizi" Roberts ) (γενν. 1979) είναι παλαίμαχος διεθνής επιθετικός ποδοσφαιριστής από τη Λιβερία.

## Βιογραφικό

Ο Ζίζι Ρόμπερτς γεννήθηκε στις 19 Ιουλίου 1979 στη Μονρόβια της Λιβερίας. Ξεκίνησε να παίζει ποδόσφαιρο το 1994 στην Τζούνιορ Προφέσιοναλ της πατρίδας του. Το 1997 ενδιαφέρθηκε γι' αυτόν η ΑΚ Μίλαν αλλά δεν τον κράτησε και τον παραχώρησε δανεικό πρώτα στη Μόντσα κι έπειτα στη Ραβένα. Το 1999 πήγε στην ελβετική Μπελιντσόνα αλλά από τον Ιανουάριο του 2000 συνέχισε τη σεζόν στην Ελλάδα με τoν Ιωνικό. Μάλιστα, με τον Ιωνικό αγωνίστηκε στον τελικό του Κυπέλλου Ελλάδος 2000, όπου η ομάδα του ηττήθηκε με 0-3 από την ΑΕΚ.

Την επόμενη σεζόν μεταπήδησε στον Πανιώνιο, με τον οποίο είχε μια καλή σεζόν, πετυχαίνοντας 6 γκολ σε 20 ματς, ενώ πέτυχε άλλα 7 γκολ σε 10 ματς Κυπέλλου (σύνολο 30 ματς-13 γκολ). Μάλιστα, στις 3 Φεβρουαρίου 2001 ήταν ο σκόρερ της ομάδας του στο 90', στη μεγάλη νίκη με 1-0 εκτός έδρας επί του Παναθηναϊκού τη 17η αγωνιστική. Το 2001 μεταγράφηκε στον Ολυμπιακό Πειραιώς, με τον οποίο κατέκτησε το πρωτάθλημα Ελλάδας του 2002. Το ξεκίνημά του στην ομάδα του Πειραιά ήταν εντυπωσιακό καθώς είχε πετύχει πέντε γκολ σε ισάριθμα ματς. Κατά τη διάρκεια της παρουσίας του στον Ολυμπιακό Πειραιώς, ο Ζίζι Ρόμπερτς είχε αρκετούς τραυματισμούς που τον κράτησαν για αρκετό καιρό εκτός δράσης. Πριν τους τραυματισμούς του, είχε προλάβει να πραγματοποιήσει με την ερυθρόλευκη ομάδα δύο συμμετοχές στο Τσάμπιονς Λίγκ. Από το 2003 ως το 2005 αγωνίστηκε στις ΗΠΑ με τους Κολοράντο Ράπιντς, χωρίς πολλές παρουσίες λόγω συνεχών τραυματισμών και το 2005-06 τερμάτισε την καριέρα του στην Κοάλισλαντ (Coalisland Na Fianna) στη Βόρεια Ιρλανδία.

Ο Ρόμπερτς υπήρξε βασικό στέλεχος της εθνικής Λιβερίας από το 1996 ως το 2003 με 31 συμμετοχές (9 γκολ). Συμμετείχε με τη Λιβερία στο Κόπα Άφρικα 2002. Το 2003 ανακηρύχτηκε Λιβεριανός ποδοσφαιριστής της χρονιάς.

## Τίτλοι-διακρίσεις

* Λιβεριανός ποδοσφαιριστής της χρονιάς: 2003
* Πρωτάθλημα Ελλάδας: 2002 (με Ολυμπιακό)
* Κύπελλο Ελλάδος (φιναλίστ): 2000 (με Ιωνικό)

## Παραπομπές


Κατηγορία:Λιβεριανοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Λιβερίας
Κατηγορία:Ποδοσφαιριστές ΑΚ Μπελλιντσόνα
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Κολοράντο Ράπιντς
Κατηγορία:Ποδοσφαιριστές ΑΚ Μόντσα
Κατηγορία:Ποδοσφαιριστές ΣΚ Ραβέννα Σπορτ 2019
Κατηγορία:Ποδοσφαιριστές Τζούνιορ Προφέσιοναλ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 1996
Σοβέτο

thumb|right|300px|Σπίτια στο Σοβέτο.
thumb|right|300px|Το σπίτι του Νέλσον Μαντέλα στο Σοβέτο.
Το **Σοβέτο** (Soweto) είναι μία περιοχή - προάστιο δυτικά του Γιοχάννεσμπουργκ, σε απόσταση περίπου 15 χλμ., (με αριθμό 6 στο φερόμενο χάρτη). Υπήρξε μία από τις σημαντικότερες περιοχές κατά την περίοδο του Απαρτχάιντ, καθώς αποτελούσε γκέτο του μαύρου πληθυσμού της πόλης.

Από εδώ ξεκίνησε το κίνημα των μαύρων κατά του ρατσισμού, της αθλιότητας και της φτώχειας με συνέπεια σήμερα να έχει αναδειχθεί σε σύμβολο της ελευθερίας. 

Στην περιοχή αυτή και μάλιστα στην ίδια οδό Βιλακάζι βρίσκονται οι οικίες δύο  νομπελιστών, του Νέλσον Μαντέλα που έχει μετατραπεί σε μουσείο και του επισκόπου Ντέσμοντ Τούτου.

Το όνομα Σοβέτο είναι αρκτικόλεξο της αγγλικής ονομασίας "**So**uth **We**st **To**wnships" (= Νοτιοδυτικό περίχωρο). 

## Ιστορία
Η πόλη ιδρύθηκε το 1886 από μαύρους εργαζόμενους σε ορυχεία της περιοχής. To 1904, οι Βρετανοί άποικοι έδιωξαν τους κατοίκους αυτούς από την περιοχή προκειμένου να δημιουργήσουν ένα στρατόπεδο εκκένωσης. Ωστόσο, κατά τη βιομηχανοποίηση της πόλης κατά το Β' Παγκόσμιο Πόλεμο, πολλοί έγχρωμοι επανήλθαν στην περιοχή. Επίσης, εκείνη την περίοδο ιδρύθηκε το πρώτο νοσοκομείο της περιοχής. Το 1947, ο Γεώργιος ΣΤ' επισκέφτηκε την πόλη και απένειμε παράσημα στο στρατό στην περιοχή. Αφού οι Μπόερς ανέκτησαν σημαντική δύναμη το 1948, η περιοχή μετατράπηκε σε γκέτο για τους μαύρους κατοίκους. Στις 16 Ιουνίου 1976 ξέσπασε μία εξέγερση των κατοίκων σχετικά με την επιβολή της Αφρικάανς στα σχολεία, ενώ οι λευκοί προσπάθησαν να την καταστείλουν. 23 πολίτες σκοτώθηκαν την πρώτη ημέρα. Σήμερα, το Σοβέτο ανήκει στο Γιοχάνεσμπουργκ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νότιας Αφρικής
Κατηγορία:Απαρτχάιντ
Πατριάρχης των Σέρβων Ειρηναίος

Ο **Ειρηναίος** (κατά κόσμον **Μίροσλαβ Γκαβρίλοβιτς**, *Miroslav Gavrilović*,  • Βίντοβα, 28 Αυγούστου 1930 - Βελιγράδι, 20 Νοεμβρίου 2020)  ήταν ο 45ος Αρχιεπίσκοπος Πεκίου, Μητροπολίτης Βελιγραδίου και Καρλοβικίου και Πατριάρχης των Σέρβων από το 2010 έως το 2020.

## Βιογραφία
Γεννήθηκε το 1930 στο χωριό Βίντοβα, έξω από την πόλη Τσάτσακ της Κεντρικής Σερβίας. Σπούδασε στο τμήμα Θεολογίας του Πανεπιστημίου Βελιγραδίου και έκανε μεταπτυχιακές σπουδές στη Θεολογική Σχολή του Πανεπιστημίου Αθηνών. Το 1959 εκάρη μοναχός. Το 1974 εξελέγη επίσκοπος της Επαρχίας της Μοραβίτσα και το επόμενο έτος επίσκοπος του Νις, θέση στην οποία παρέμεινε για 35 χρόνια.

Εξελέγη Πατριάρχης Σερβίας στις 22 Ιανουαρίου 2010 και ενθρονίστηκε την επομένη.

Το 2016 ο Μητροπολίτης Μαυροβουνίου Αμφιλόχιος Ράντοβιτς προσευχόταν πολλές ώρες με μόνο αίτημα στη δέησή του να συμμετάσχει το Πατριαρχείο Σερβίας στην Μεγάλη Σύνοδο στην Κρήτη που συγκαλούσε το Οικουμενικό Πατριαρχείο. Τελικά ο Αμφιλόχιος εισακούσθηκε από τον Πατριάρχη Σερβίας Ειρηναίο και έτσι η Σερβική Εκκλησία συμμετείχε στην Σύνοδο και απέρριψε τα επιχειρήματα των αρχιερέων που υποδείκνυαν τη γραμμή του Πατριαρχείου Ρωσίας που πίεζε να μην συμμετάσχει στη Μεγάλη Σύνοδο.
[αριστερά|μικρογραφία|179x179εσ|Ο τάφος του στον [Καθεδρικός Ναός Αγίου Σάββα (Βελιγράδι)|Καθεδρικός Ναό του Αγίου Σάββα]]
Απεβίωσε στις 20 Νοεμβρίου 2020 σε ηλικία 90 ετών, ύστερα από επιπλοκές της νόσου COVID-19. Ενταφιάστηκε στον Καθεδρικό Ναό του Αγίου Σάββα στο Βελιγράδι. Τον διαδέχτηκε ο από Ζάγκρεμπ και Λιουμπλιάνας Πορφύριος.

## Παραπομπές


## Εξωτερικοί σύνδεσμοι
* Προφίλ του πατριάρχη Ειρηναίου 

Κατηγορία:Πατριάρχες Σερβίας
Κατηγορία:Ορθόδοξη Εκκλησία-επέκταση
Κατηγορία:Σέρβοι μητροπολίτες
Γκάρεθ Ρόμπερτς

Ο **Γκάρεθ Ρόμπερτς** (Gareth Wyn Roberts) (γεν. 1978) είναι διεθνής ποδοσφαιριστής από την Ουαλία. Έχει αγωνιστεί στην ομάδα νέων της Λίβερπουλ Φ.Κ., στην Τράνμερε Ρόβερς και στην Ντόνκαστερ Ρόβερς. Το 1999 έπαιξε για λίγο στην Ελλάδα στην Α΄ Εθνική με τoν Πανιώνιο. Έχει ύψος 1,75 και αγωνίζεται ως αριστερό μπακ αλλά στο κέντρο.

## Βιογραφικό

Ο Γκάρεθ Ρόμπερτς γεννήθηκε στις 6 Φεβρουαρίου 1978 στο Ρέξαμ της Ουαλίας. Ξεκίνησε το ποδόσφαιρο το 1994 από την ομάδα νέων της Λίβερπουλ, με την οποία το 1996 κατέκτησε το Κύπελλο Αγγλίας Νέων (FA Youth Cup). Όμως, δεν κατάφερε να προωθηθεί στην α΄ ομάδα και τον Ιανουάριο του 1999 υπέγραψε στον Πανιώνιο, που είχε προπονητή τον παλιό άσσο της Λίβερπουλ Ρόνι Γουίλαν. Με τον Πανιώνιο έμεινε έως τον Αύγουστο του 1999 αλλά μετείχε στα προημιτελικά του Κυπέλλου Κυπελλούχων, την άνοιξη του 1999, που αποτελεί μέχρι σήμερα τη σημαντικότερη ευρωπαϊκή διάκριση του συλλόγου.

Τον Αύγουστο του 1999 επέστρεψε στην Αγγλία, στην Τράνμερε Ρόβερς, αρχικά ως δανεικός και από τον Νοέμβριο με μεταγραφή. Στην Τράνμερε έπαιξε έως το 2006. Το 2000 έπαιξε μαζί της στον τελικό του Λιγκ Καπ Αγγλίας, στον οποίο ηττήθηκε από τη Λέστερ Σίτι με 1-2 ενώ μετείχε στις τρεις απίθανες πορείες της ως τα προημιτελικά του Κυπέλλου Αγγλίας, το 2000, το 2001 και το 2004. Το 2006 μεταπήδησε στην Ντόνκαστερ Ρόβερς, με την οποία το 2008 ανανέωσε το συμβόλαιό του έως το 2010. Με την Ντονκάστερ κέρδισε το Λιγκ Τρόφι το 2007 και την άνοδο από τη Λιγκ 1 στην Τσάμπιονσιπ το 2007-08.

Έχει αγωνιστεί 9 φορές στην εθνική Ουαλίας.

## Καριέρα

## Τίτλοι-Διακρίσεις

* Κύπελλο Νέων Αγγλίας: 1996 (με Λίβερπουλ)
* Λιγκ Τρόφι: 2007 (με Ντόνκαστερ)
* Λιγκ Καπ Αγγλίας (φιναλίστ): 2000 (με Τράνμερε)
* Λιγκ 1 (άνοδος): 2008 (με Ντόνκαστερ)

## Παραπομπές


## Εξωτερικοί σύνδεσμοι

* Gareth Roberts player profile
* http://www.soccerbase.com/players_details.sd?playerid=9708 

Κατηγορία:Αμυντικοί ποδοσφαιριστές
Κατηγορία:Ουαλοί ποδοσφαιριστές
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικής Ουαλίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ντέρμπι Κάουντι
Κατηγορία:Ποδοσφαιριστές Ντονκάστερ Ρόβερς
Κατηγορία:Ποδοσφαιριστές Τρανμίρ Ρόβερς
Κατηγορία:Ποδοσφαιριστές Μπέρι ΦΚ
Κατηγορία:Ξένοι ποδοσφαιριστές στην Ελλάδα
Ηλείοι

Οι **Ηλείοι** ήταν αρχαίο ελληνικό φύλο, εγκατεστημένο στην δυτική Πελοπόννησο στην περιοχή που αργότερα ονομάστηκε Ηλεία. Οι Ηλείοι προερχόμενοι από την περιοχή της Αιτωλίας,  αποτέλεσαν συμμάχους των Δωριέων κατά την εκστρατεία των τελευταίων στην Πελοπόννησο. Εκμεταλλευόμενοι την εκστρατεία αυτή κατέλαβαν για λογαριασμό τους την Ηλεία και υπέταξαν τις παλαιότερες φυλές, τους Επειούς στην βόρεια Ηλεία και τους Καύκωνες και Μινύες στην νοτιότερη που πήρε το όνομα Τριφυλία, λόγω της εγκατάστασης στην περιοχή τριών φύλων. Οι Ηλείοι χωρίστηκαν σε τρία κράτη, την Κοίλη Ηλεία ή Ήλιδα, την Πισάτιδα και την Τριφυλία.

## Ιστορία
Σύμφωνα με την μυθολογία ο πρώτος βασιλιάς των Ηλείων, ο οποίος κατέλαβε την περιοχή που πήρε το όνομά τους, ονομαζόταν Όξυλος. Αυτός προερχόταν από την Αιτωλία, γεγονός που μαρτυρά την Αιτωλική καταγωγή των Ηλείων. Σε αυτόν αποδίδεται η ίδρυση των Ολυμπιακών Αγώνων. Σημαντικοί βασιλείς των Ηλείων ήταν ο Πέλοπας, ο Οινόμαος, ο Λάιας και ο Ίφιτος. Σπουδαιότερη πόλη των Ηλείων ήταν η Ολυμπία και ο έλεγχος της πόλης προκάλεσε μεγάλες διαμάχες ανάμεσα στα δύο ισχυρά κράτη των Ηλείων, την Ήλιδα και την Πισάτιδα. Η Πίσα είχε αρχικά τον έλεγχο των αγώνων καθώς η πόλη βρισκόταν μέσα στην επικράτειά της. Ο ανταγωνισμός ανάμεσα στις δύο πόλεις για τον έλεγχο των Αγώνων οδήγησε σε πόλεμο ανάμεσά τους που κράτησε από το 588 έως το 580 π.Χ. και είχε ως αποτέλεσμα την επικράτηση της Ήλιδας. Σε νέο πόλεμο που ξέσπασε στα μέσα του 5ου αιώνα π.Χ. η Ήλιδα επικράτησε ξανά και κατέστρεψε την Πίσα (464 π.Χ.).

## Αποικίες των Ηλείων
Οι Ηλείοι από την περιοχή της Πίσας, ίδρυσαν  κατά την διάρκεια του όγδοου αιώνα, αποικίες στην περιοχή της Θεσπρωτίας, στην κοιλάδα του Αχέρωντα. Οι τέσσερις πόλεις που ίδρυσαν οι Ηλείοι στην περιοχή ήταν η Πανδοσία, το Βουχέτιο, οι Βατίαι, και η Ελάτρεια (ή Ελάτρια). Το αποικιακό κράτος των Ηλείων στην περιοχή συγκρούστηκε με τους Θεσπρωτούς γειτονές του και τελικά καταλήθηκε τον 4ο αιώνα π.Χ.
[αριστερά|μικρογραφία|[Στατήρας της Ολυμπίας της 107ης (352 π.Χ.) διοργάνωσης των αρχαίων ολυμπιακών αγώνων. Απεικόνιση του Δία και αετού, επιγραφή *FΑΛΕΙΩΝ* (Ηλείων, F = δίγαμμα) ]]

## Σημαντικοί Ηλείοι
*Αλεξίνος, φιλόσοφος της Μεγαρικής σχολής
*Ιππίας, φιλόσοφος σύγχρονος του Σωκράτη 
*Φαίδων, φιλόσοφος της Ελεατικής σχολής
*Πύρρων, φιλόσοφος της σχολής του Σκεπτικισμού

## Παραπομπές
Δεύτερος Μεσσηνιακός Πόλεμος

Ο **Δεύτερος Μεσσηνιακός Πόλεμος** ήταν ο δεύτερος πόλεμος μεταξύ των Μεσσήνιων και των Σπαρτιατών. 

## Πληροφορίες
Οι πληροφορίες που έχουμε σήμερα για το γεγονός αυτό είναι ελάχιστες. 

Οι περισσότερες προέρχονται από τον περιηγητή Παυσανία, ένα μέρος των περιγραφών του όμως δεν θεωρείται ακριβές. 

Επίσης πηγή πληροφόρησης αποτελεί ο Διόδωρος ο Σικελιώτης αλλά και ποιήματα του ποιητή Τυρταίου, του ποιητή που εμψύχωσε τους Σπαρτιάτες στη διάρκεια αυτού του πολέμου. 

## Χρονολόγηση
Λόγω έλλειψης σημαντικών και αξιόπιστων πηγών το χρονικό διάστημα του πολέμου δεν είναι σήμερα γνωστό με ακρίβεια. Εκτιμάται ότι ο πόλεμος ξέσπασε ένα χρόνο πριν την 28η Ολυμπιάδα (το 669 π.Χ.) λίγο μετά την ήττα των Σπαρτιατών από τους Αργείους στη μάχη των Υσιών και έληξε περί τα 657 π.Χ. Άλλοι θεωρούν ότι η έναρξη συνέβη ένα χρόνο πριν από την 24η Ολυμπιάδα (το 685 π.Χ.) και τελείωσε την 28η Ολυμπιάδα (το 668 π.Χ.).

## Οι αντίπαλοι
Τότε οι Μεσσήνιοι εκμεταλλευόμενοι την εξασθένηση της Σπάρτης εξεγέρθηκαν εναντίον της. Με τους Μεσσήνιους συμμάχησαν οι Αργείοι, οι Αρκάδες, οι Σικυώνιοι, οι Ηλείοι και οι Πίσατες ενώ με τη Σπάρτη συμμάχησαν οι Κορίνθιοι οι οποίοι ήταν εχθροί των Αργείων και οι Λεπρεάτες που ήταν εχθροί των Ηλείων. Επίσης τους Σπαρτιάτες βοήθησε και η Σάμος. 

## Η ήττα των Μεσσηνίων
Τα πρώτα χρόνια του πολέμου οι αντίπαλοι ήταν ισοδύναμοι. Οι Σπαρτιάτες όμως σταδιακά επικράτησαν και οι Μεσσήνιοι περιορίστηκαν στην πόλη Είρα στα βόρεια της Μεσσηνίας που μετατράπηκε σε οχυρό τους. Αρχηγός των Μεσσηνίων εκείνη την περίοδο ήταν ο Αριστομένης. Υπάρχει η άποψη πως ο Αριστομένης δεν συμμετείχε στον δεύτερο Μεσσηνιακό πόλεμο αλλά ήταν αρχηγός των Μεσσηνίων σε μία μεταγενέστερη μικρότερης κλίμακας εξέγερση. Οι Μεσσήνιοι απέκρουαν επί δέκα έτη τις επιθέσεις των Σπαρτιατών αλλά τελικά υπέκυψαν. 

## Παραπομπές


Κατηγορία:Μεσσηνιακοί πόλεμοι
Κατηγορία:Ιστορία της αρχαίας Μεσσηνίας
Κατηγορία:Ιστορία της αρχαίας Σπάρτης
Ληλάντιος Πόλεμος

Ο **Ληλάντιος πόλεμος** ήταν πόλεμος που διεξήχθη στα τέλη του 8ου αιώνα π.Χ. μεταξύ των δύο ισχυρών αρχαίων κρατών της Εύβοιας, της Χαλκίδος και της Ερετρίας, οι οποίες την περίοδο εκείνη βρίσκονταν στο απόγειο της ακμής τους. Ο πόλεμος ήταν προϊόν του μακροχρόνιου ανταγωνισμού των δύο κρατών, που κατά την διάρκεια του 8ου αιώνα π.Χ. είχαν εξελιχθεί σε μεγάλες εμπορικές δυνάμεις του αρχαίου κόσμου. Αφορμή για το ξέσπασμα του πολέμου, στάθηκε η διεκδίκηση του εύφορου Ληλάντιου πεδίου, της μεγαλύτερης πεδιάδας του νησιού, που βρισκόταν ανάμεσα στις δύο πόλεις. 

Ο πόλεμος αυτός ήταν ένας από τους πρώτους γνωστούς μεγάλους πολέμους μεταξύ αρχαιοελληνικών πόλεων και πήρε πανελλήνιες διαστάσεις καθώς οι αντιμαχόμενοι Χαλκιδείς και Ερετριείς συμμάχησαν και με άλλες ελληνικές πόλεις. Όπως αναφέρει ο Ηρόδοτος, με τους Χαλκιδείς συμμάχησαν οι Σάμιοι, ενώ με τους Ερετριείς οι Μιλήσιοι. Επίσης με τους Χαλκιδείς συμμάχησαν οι Θεσσαλοί, γεγονός που αναφέρεται από τον Πλούταρχο. Η ακριβής ημερομηνία αυτού του πολέμου δεν είναι σήμερα γνωστή. Τοποθετείται στα τέλη του 8ου αιώνα και στις αρχές του 7ου, ανάμεσα στα έτη 710 και 650 π.Χ.. Για τα γεγονότα του πολέμου υπάρχουν πολύ λίγες αναφορές σε αρχαίους συγγραφείς. Από ένα ποιήμα του Θέογνι μαθαίνουμε πως κατά την διάρκεια αυτής της σύγκρουσης καταστράφηκε η Ομηρική πόλη Κήρινθος. Ο πόλεμος ήταν αμφίρροπος και προκάλεσε τεράστιες καταστροφές στις δύο πόλεις και τις οδήγησε τελικά στην παρακμή.  Την θέση τους ως εμπορικές δυνάμεις του αρχαίου κόσμου πήραν η Κόρινθος, τα Μέγαρα, οι πόλεις της Ιωνίας και η Αθήνα.

## Παραπομπές



Ληλαντιος
Μεσιέ 84

Ο **Μεσιέ 84** (γνωστός και ως *M84* και *NGC 4374*) είναι ελλειπτικός γαλαξίας σε απόσταση περίπου 60 εκατομμυρίων ετών φωτός στον αστερισμό της Παρθένου. Βρίσκεται κοντά στην πυκνοκατοικημένη καρδία του σμήνους της Παρθένου κοντά στην αλυσίδα του Μαρκάριαν και είναι ένας από τους λαμπρότερους γαλαξίες του σμήνους. 

Αποτελεί μία ισχυρή ραδιοπηγή τύπου FR I με δύο πολύ ισχυρούς πίδακες υλικού και μία υπέρμαζη μαύρη τρύπα με μάζα 18 x 108 M☉.

## Ιστορικό
Ανακαλύφθηκε στις 18 Μαρτίου 1781, μαζί με άλλα εφτά νεφελώδη αντικείμενα στην περιοχή από τον Τσαρλς Μεσσιέ. Έχουν παρατηρηθεί σε αυτόν μέχρι το 2007 τρεις υπερκαινοφανείς αστέρες, οι 1957Β, 1980Ι και 1991bg.

## Δείτε επίσης
*Μεσιέ 86, *ένας παρόμοιος κοντινός γαλαξίας*

## Παραπομπές


## Εξωτερικοί σύνδεσμοι
* 
* SEDS Lenticular Galaxy M84 

Κατηγορία:Ελλειπτικοί γαλαξίες
Κατηγορία:Ενεργοί γαλαξίες
Κατηγορία:Σμήνος της Παρθένου
84
4374
Κατηγορία:Παρθένος (αστερισμός)
40455
07494
Ντολμά Μπαχτσέ Τζαμί

Το **Ντολμά-Μπαχτσέ Τζαμί** είναι ένα σπουδαίο και ιστορικό μουσουλμανικό τέμενος που έχει ανεγερθεί στην ομώνυμη παραλία Ντολμαμπαχτσέ, της Κωνσταντινούπολης, απ΄ όπου και η ονομασία του. 
Την ανέγερση του τεμένους αυτού διέταξε ο Σουλτάνος  Αμπντούλ Μετζίτ Α΄ προς τιμή της μητέρας του, Βασιλομήτορος Μπεζμιαλέμ Σουλτάν, λίγο πριν τον θάνατό της, εξ ου και η επίσημη ονομασία του «Τζαμί της Βασιλομήτορος Μπεζμιάλεμ», ή «Μπεζμιάλεμ Τζαμί». 

Η ανέγερσή του ξεκίνησε το 1853 και ολοκληρώθηκε μετά τον θάνατο της βασιλομήτορος το 1855.  Πρόκειται για ένα αρχιτεκτονικά σπουδαίο διώροφο τετράγωνο μαρμαρόκτιστο οικοδόμημα μήκους πλευράς 25 μ. και ύψους 35 μέτρων, τον θόλο του οποίου επιστέφει εξωτερικά η χρυσή ημισέληνος επί χρυσού λωτού ή ροιάς. Από τις τέσσερις γωνίες του οικοδομήματος υψώνονται ισάριθμοι μικροί τριώροφοι πύργοι, 3,5 Χ 3,5 μ. με κίονες και ρόδακες ανά πλευρά, αναγεννησιακής μορφής που καταλήγουν σε οκτάγωνες κορυφές, χωρίς να υπερβαίνουν όμως σε ύψος τη βάση του θόλου, προσθέτοντας έτσι μια ιδιαίτερη νότα, ρυθμού ροκοκό, στο όλο οικοδόμημα που το κάνει σαφώς να ξεχωρίζει.
Ο δε θόλος του φέρεται να στηρίζεται περιμετρικά σε τέσσερις μεγάλες αψίδες που φέρουν σε διπλή ομόκεντρη σειρά μεγάλα ημικυκλικά παράθυρα  όπου κατά την ανατολή του Ηλίου, εσωτερικά, φαντάζει αυτός να αιωρείται, (σε αντίθεση με τα περιμετρικά παράθυρα επί των οποίων φέρεται ο θόλος της Αγίας Σοφιάς). Από δε το κέντρο του φέρεται κρεμασμένος ένας λευκός τριώροφος κρυστάλλινος πολυέλαιος που δεσπόζει του εσωτερικού χώρου, διαμέτρου 3 μ. και ύψους 7 μ..
Όλος ο εσωτερικός χώρος είναι πλούσια διακοσμημένος από χαρακτηριστικά  συμμετρικά καλλιτεχνικά αραβουργήματα με ρήσεις του κορανίου και  μαρμάρινες επιστρώσεις που καταδεικνύουν την ιερότητα του χώρου. Σπουδαίος επίσης είναι και ο μαρμαρόγλυπτος άμβωνας του τεμένους, αριστερά του εισερχομένου, που θυμίζει έντονα τους χριστιανικούς, καθώς και η μαρμάρινη κόγχη, στο κέντρο επί της έναντι του εισερχομένου ανατολικής πλευράς. 

Τέλος το όλο οικοδόμημα συμπληρώνεται από μεν τη δυτική του πλευρά όπου και η τρίθυρη είσοδος με δύο αντιτακτούς μιναρέδες ύψους περίπου 50 μ επί παραλληλεπιπέδου διώροφου οικοδομήματος που εκτείνεται κατά πλάτος της πρόσοψής του, συνολικού μήκους 50 μ., από  δε,  στο ΒΑ. άκρο του, με οκτάγωνο μαρμάρινο κιόσκι, ενώ στο ΝΔ. άκρο του διανοίγεται επί της παραλίας μικρή εσοχή όπου υφίσταται πολύ μικρό αλιευτικό καταφύγιο, τελευταίο υπόλειμμα του άλλοτε εκεί ευρισκόμενου Ιασονίου λιμένα. 

Αρχιτέκτονας του τεμένους  αυτού ήταν ο Αρμένιος  Γκαραμπέτ Μπαλυάν, ο οποίος διαμόρφωσε την παραλία Ντολμαμπαχτσέ επί της οποίας έκτισε την ίδια εποχή και το Ντολμαμπαχτσέ Ανάκτορο. Τα επίσημα εγκαίνια έγιναν με ιδιαίτερη λαμπρότητα παρουσία του Σουλτάνου στις 23 Μαρτίου του 1855, ημέρα Παρασκευή.

## Παραπομπές


## Πηγές
*"Νεώτερον Εγκυκλοπαιδικόν Λεξικόν Ηλίου" τομ.14ος, σελ.643.

Κατηγορία:Τζαμιά στην Κωνσταντινούπολη
Λεβεντοχώρι Κιλκίς

Το **Λεβεντοχώρι** είναι χωριό του νομού Κιλκίς, το οποίο ανήκει στο δημοτικό διαμέρισμα Μεσιανού του δήμου Κιλκίς. Την ονομασία του την πήρε από το προηγούμενο όνομά του, **Ασικλί**, που σημαίνει «λεβέντικο». Από εκεί προήλθε αργότερα και η ονομασία Λεβεντοχώρι. Παλιότερα ανήκε στην κοινότητα Μεσιανού. Βρίσκεται σε μεσοσταθμικό υψόμετρο 160 μέτρων πάνω από την επιφάνεια της θάλασσας, σε απόσταση 6 χιλιομέτρων νοτιοδυτικά της πόλης του Κιλκίς. Το χωριό Λεβεντοχώρι στην τελευταία απογραφή του 2001 είχε 266 κατοίκους. Οι κάτοικοί του είναι πρόσφυγες από το χωριό Νέον Χαραμπά στην περιοχή Τσάλκας της Γεωργίας καθώς και λίγοι από άλλες περιοχές του Καυκάσου, της Ανατολικής Θράκης και μερικές οικογένειες Σαρακατσαναίων. Οι κάτοικοι ασχολούνται με γεωργικές και κτηνοτροφικές εργασίες. Στο χωριό λειτουργεί η εκκλησία των Αγίων Κωνσταντίνου και Ελένης, ενώ το δημοτικό σχολείο τα τελευταία χρόνια είναι κλειστό. Στο Λεβεντοχώρι υπάρχει μόνο ένας κτηνοτρόφος.

Το *Άλσος του Λεβεντοχωρίου* είναι ένας τόπος δροσιάς με μεγάλη επισκεψιμότητα.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Δημοσθένης Βαλαβάνης

Ο **Δημοσθένης Βαλαβάνης** (1824-1854) ήταν Έλληνας ποιητής της Α' Αθηναϊκής Σχολής.
## Βιογραφία
Ο Δημοσθένης Βαλαβάνης γεννήθηκε το 1824 στην Καρύταινα της Αρκαδίας. Έμεινε ορφανός όταν ήταν ακόμα παιδί και έμεινε σε συγγενή του στο Ναύπλιο όπου τελείωσε τις εγκύκλιες σπουδές του. Στη συνέχεια γράφτηκε στην Ιατρική σχολή του Εθνικού Πανεπιστημίου στην Αθήνα, ενώ παράλληλα δούλευε για να ζήσει. Διετέλεσε οικονομικός υπάλληλος και έζησε στην επαρχία. Λίγο πριν ολοκληρώσει τις σπουδές του προσβλήθηκε από φυματίωση και πέθανε το 1854.

## Έργο
Εξαιτίας της σύντομης ζωής του δεν πρόλαβε να εκδώσει καμιά ποιητική συλλογή. Δημοσίευσε μόνο κάποια ποιήματα σε λογοτεχνικά περιοδικά. Είναι από τους λίγους ρομαντικούς ποιητές που ήταν δίγλωσσοι, δηλαδή έγραψαν και στη δημοτική και στην καθαρεύουσα. Έγραψε ακόμα ένα πεζογράφημα με τίτλο *Δυο νύκτες* που δημοσιεύτηκε στο περιοδικό Ευτέρπη, καθώς και μια τραγωδία που δε σώζεται (Ο θάνατος του Παπαφλέσσα). Οι μελετητές διακρίνουν στη στιχουργική του την απαρχή μιας δημιουργικής δύναμης, η οποία δεν πρόλαβε να αποδώσει όλους τους καρπούς της.

## Παραπομπές

## Πηγές
* Κωνσταντίνος Δημαράς, «Δημοσθένης Βαλαβάνης», στο: Κ.Θ.Δημαράς, Σύμμικτα Α' Από την παιδεία στην λογοτεχνία, (επιμ.Αλέξης Πολίτης), Σπουδαστήριο Νέου Ελληνισμού, Αθήνα, 2000, σελ.172-173

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Α' Αθηναϊκή Σχολή
Ντίλον Σέπαρντ

Ο **Ντίλον Σέπαρντ** (Dillon Douglas Sheppard) (γεννήθηκε 1979) είναι διεθνής ποδοσφαιριστής από τη Νότια Αφρική, ο οποίος έπαιξε για λίγο στην Ελλάδα στην Α΄ Εθνική με τoν Πανιώνιο. Με ύψος 1,80 και αριστεροπόδαρος, αγωνιζόταν ως αριστερός ακραίος επιθετικός.

## Βιογραφία

Ο Ντίλον Σέπαρντ γεννήθηκε στις 27 Φεβρουαρίου 1979 στο Ντέρμπαν της επαρχίας Νατάλ (KwaZulu-Natal) στη Ν. Αφρική. Ξεκίνησε το ποδόσφαιρο το 1997 στην ομάδα Σέβεν Σταρς και το 1999 συνέχισε στον Άγιαξ Κεϊπτάουν. Την περίοδο αυτή κλήθηκε και στην εθνική ομάδα Ν. Αφρικής, στην οποία έχει παίξει 18 φορές. Το 2004 αποφάσισε να έρθει στην Ευρώπη. Έπαιξε μια σεζόν στη Ντιναμό Μόσχας και το 2005 μεταγράφηκε στον Πανιώνιο, όπου έμεινε τη μισή σεζόν και στο υπόλοιπο επέστρεψε στην πατρίδα του και συνέχισε στους Μαμελόντι Σαντάουνς (Mamelodi Sundowns FC). Από το 2009 αγωνίζεται στους Πλάτινουμ Σταρς.

## Στατιστικά

## Παραπομπές


## Εξωτερική σύνδεση
* Career history

Κατηγορία:Νοτιοαφρικανοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Ντιναμό Μόσχας
Κατηγορία:Ποδοσφαιριστές Άγιαξ Κέιπ Τάουν
Κατηγορία:Ποδοσφαιριστές Εθνικής Νότιας Αφρικής
Κατηγορία:Ποδοσφαιριστές Μαμελόντι Σάνταουνς ΦΚ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Μπίντβεστ Γουίτς Φ.Κ.